Josep Pintat i Solans

Josep Pintat i Solans (1925–2007) var en andorransk forretningsmann og politiker for Partit Conservador. Han var Andorras statsminister fra 1984 til 1990. 

Pintat hadde bakgrunn fra tobakksindustrien og var engasjert i bankvirksomhet.«Josep Pintat i Solans», Gran Enciclopèdia Catalana. I 1960 ble han innvalgt i Consell General, Andorras representative forsamling. I 1984 etterfulgte han Òscar Ribas Reig som statsminister. I hans tid i regjering ble elektrisitetsselskapet Forces Hidroelèctriques d'Andorra overtatt av staten og omdannet til Forces Elèctriques Andorra. Videre ble det undertegnet avtaler med EF.

Pintat er onkel til Albert Pintat i Santolària, Andorras statsminister fra 2005 til 2009.

 Referanser 

 Eksterne lenker 


Kategori:Andorras statsministre
Kategori:Personer fra Sant Julià de Lòria
Kategori:Fødsler i 1925
Kategori:Dødsfall i 2007